Fredede og Bevaringsværdige Bygninger (FBB) er en offentlig database over fredede bygninger i Danmark.  Det er en af de fire nationale kulturarvsdatabaser under Slots- og Kulturstyrelsen. Databasen indeholder information om cirka 9.000 fredede bygninger. Derudover findes information om cirka 4 millioner bygninger stammende fra Bygnings- og Boligregistret og vurdering af cirka 355.000 bygningers bevaringsværdi.